બા તેમનો પૌત્ર ૭ વર્ષનો તેને લેવા બપોરે બસ સ્ટોપ સુધી ચાલતા જાય, કડકડતી થંડી, હિમ વર્ષા, કે ધોધમાર વરસતો વરસાદ બા જાય જ તેમના નેબર બેન બા ને જોતાજ બોલે બા યુ શૂડ નોટ કમ ઇન બેડ વેધર આઇ કેન ડ્રોપ અમર, બા ભાંગ્યા તુટ્યા ઇંગ્લીશમાં બોલે સુઝાન સમજી જાય. બાને તેમના ગ્રાન્ડ સનને મળવાની ઇન્તેજારી આગળ આ વેધર કાંઇ નથી.અને સુઝાન મનમાં બોલે વોટ એ વંડરફુલ ગ્રાન્ડ મધર!!!ઘેર આવી તરતજ દીકરા માટે ગરમ ફ્રેન્ચ ફ્રાઇ બનાવે આપે,અમર પણ ગરમ ફ્રાઇસ ખાઇ, દાદીને પણ આગ્રહ કરી ખવડાવે.બા તેની સાથે ટી વી પણ જુવે. આ રીતે બા ખૂબ આનંદથી રહે. કોઇ વખત અમર જીદ કરે, બા મારે દાળ ભાત, શાક રોટલી નથી ખાવા મને ટર્કી સેન્ડવીચ બનાવી આપ તો પણ બાને વાંધો નહીં, તેના મમ્મી ડૅડી કોલ પર હોય અને મમ્મીને આવતા મોડું થાય તો આવે તે પહેલા દીકરા અમરને તેને ભાવતી સેન્ડવીચ પણ કોઇ જાતના અણગમા,નફરત વગર બનાવી આપે.તેમની વહુ સાસુને ના પાડે, અમરને વઢે તારે બા પાસે આવી જીદ નહીં કરવાની હું આવુ ત્યાં સુધી રાહ જોવાની,બા વેજીટેરિયન છે.બાને ગ્રીલ ચિઝ સેન્ડવીચ બનાવવાનું કહેવાનું.બા તરતજ કહે અમી બેટા મને ટર્કી ચોટી નથી જવાની, તમે આવો ત્યાં સુધી એને ભૂખ્યો ના રખાય, તમે મને બધી અમેરિકન વાનગી જે અમરને ભાવે છે તે શીખવાડી દો તો હું એને રોજ નવું નવું અમેરિકન ખાવાનું કરી આપીશ, અને બાએ મેક એન્ડ ચિઝ, જાત જાતના પાસ્તા એગ પ્લાન્ટ પાર્મેઝાન લઝાનિયા વગેરે વહુ અમી પાસે શીખી લીધું. આ રીતે બાના હકારાત્મક અભિગમ અને દેશ તેવો વેશના વલણથી અમેરિકામાં દીકરાના ઘેર જીવ્યા ત્યાં સુધી શાંતિથી રહ્યા, પૌત્ર અને પૌત્રીને અમેરિકન અને ઇન્ડીયન બન્ને વાનગીઓ ખવડાવી મોટા કર્યા.